stanford-oval/wikipedia huggingface dataset:
Noah Rod
Ura > Seuraura

Rod on Forward Morges HC:n kasvatti. Hän siirtyi 12-vuotiaana HC Lausanneen kaudeksi 2008–2009. Kaudella 2010–2011 Rod voitti ylivoimaisesti seuran U15-junioreiden sisäisen piste-, maali- ja syöttöpörssin tehoilla 33+26=59. Kaudeksi 2011–2012 hän siirtyi Genève-Servette HC:hen, jonka U17-junioreiden paras pistemies ja syöttäjä Rod oli tehoilla 11+24=35. Kaudella 2012–2013 hän ylsi seuran A-nuorten sisäisen maalipörssin voittoon sekä Elite Jr. A:n runkosarjassa 14 osumallaan että pudotuspeleissä viidellä osumallaan.
Kaudella 2013–2014 17-vuotias Rod debytoi National League A:ssa, jossa tulokaskausi toi 28 runkosarjaottelussa tehot 1+2=3 ja 12 playoff-ottelussa tehot 1+3=4. Hän pelasi noin puolet kaudestaan vielä seuran A-nuorissa, joiden paras pistemies ja maalintekijä Rod oli tehoilla 16+21=37. Kesäkuussa 2014 hän teki nelivuotisen jatkosopimuksen Servetten kanssa. Pian tämän jälkeen San Jose Sharks varasi Rodin toisella kierroksella 53. pelaajana NHL:n varaustilaisuudessa 2014. Kaudella 2015–2016 Rod teki NLA:n yhden kauden piste-ennätyksensä tehoilla 7+9=16.
Maaliskuussa 2017 Rod teki kolmivuotisen tulokassopimuksen San Jose Sharksin kanssa.
Ura > Maajoukkueura

| Mitalit> Maa:   Sveitsi.Miesten jääkiekko.MM-kilpailut  | Mitalit> Maa:   Sveitsi.Miesten jääkiekko.MM-kilpailut  | Mitalit> Maa:   Sveitsi.Miesten jääkiekko.MM-kilpailut  | Maa:   Sveitsi> Miesten jääkiekko. |
| --- | --- | --- | --- |
|  Hopeaa | Tanska 2018 | jääkiekko |  |
Rod oli voittamassa Sveitsille MM-hopeaa vuoden 2018 MM-kilpailuissa.
Rod pelasi alle 20-vuotiaiden MM-kilpailuissa vuosina 2015 ja 2016. Valmennus valitsi hänet ensimmäisessä turnauksessa Sveitsin yhdeksi kolmesta parhaasta pelaajasta. Rod valittiin myös Ruotsia vastaan pelatun alkulohkon ottelun päätteeksi joukkueensa ottelun parhaaksi pelaajaksi. Vuoden 2016 turnauksessa Rod toimi Sveitsin varakapteenina ja hän voitti joukkueen sisäisen maalipörssin neljällä osumallaan. Rod toimi harjoitusotteluissa myös joukkueen kapteenina.
Rod pelasi myös alle 18-vuotiaiden MM-kilpailuissa vuonna 2014, jolloin hän toimi Sveitsin varakapteenina ja jakoi koko turnauksen tehotilaston voiton kolmen muun pelaajan kanssa lukemalla +8. Rod valittiin Kanadaa vastaan pelatun puolivälieräottelun päätteeksi joukkueensa ottelun parhaaksi pelaajaksi. Rod pelasi myös alle 18-vuotiaiden Ivan Hlinkan muistoturnauksessa vuonna 2013 sekä edusti Sveitsin alle 17-vuotiaiden maajoukkuetta Euroopan nuorten olympiafestivaaleilla vuonna 2013, jolloin hän voitti pronssia.
Muuta

Rodin isä Jean-Luc pelasi omalla urallaan neljä NLA-kautta Fribourg-Gottéronissa.
Polygamia

Polygamian hyväksyvät maat vuonna 2022.
Kyläpäällikkö vaimoineen Guineassa.
Polygamia (m.kreik. πολύς+γάμος) eli moniavioisuus on avioliiton muoto, jossa yhdellä henkilöllä on samanaikaisesti useita aviopuolisoita. Polygamialla on kolme muotoa:
polygynia eli monivaimoisuus,
polyandria eli monimiehisyys, ja
ryhmäavioliitto.
Yhdysvaltalainen etnologi George P. Murdock tutki 1231 yhteisöä vuosina 1960–1980. Hän havaitsi, että yleisintä oli joko säännöllinen (588) tai ajoittainen (453) monivaimoisuus. Yksiavioisia yhteisöjä oli 186 ja monimiehisiä oli neljä.tarvitaan parempi lähde Ryhmäavioliittoja on varmuudella löydetty vain Brasilian kaingang-heimon keskuudessa. Sielläkin se oli harvinainen.
Ainoastaan kaksi prosenttia maailman väestöstä harjoittaa polygamiaa, jonka ylivoimaisesti yleisin ilmenemismuoto on polygynia. Yleisintä se on Saharan eteläpuolisessa Afrikassa, missä 11 prosenttia väestöstä elää polygamisessa suhteessa. Tällaiset yhteisöt tunnustavat yleensä islaminuskoa.
Polygynia

Polygynia tarkoittaa monivaimoisuutta. Monivaimoisia etnisiä ryhmiä on jopa enemmän kuin yksiavioisia. Suurin osa miehistä on historian mittaan jäänyt lapsettomiksi. Geenitestien mukaan lapsia saaneita naisia on ollut kaksi kertaa niin paljon kuin lapsia saaneita miehiä.
Nykyisin polygamia on harvinaista ja rajoittuu lähinnä islamilaiseen Afrikkaan ja Lähi-itään. Myös yhteisöissä, missä polygynia on sallittua, se on usein harvinaista. Useamman kuin yhden vaimon elättäminen vaatii yleensä huomattavia resursseja. Moniavioisuus onkin ollut tyypillistä lähinnä yläluokalle. Pääosa väestöstä elää yksiavioisuudessa sellaisissakin yhteiskunnissa, joissa moniavioisuus on sallittua.
Polyandria

Polyandriassa naisella on useita miespuolisia aviokumppaneita. Se on erittäin harvinaista. Esimerkki polyandriasta on hindukulttuurista kertovassa eepoksessa, Mahabharatassa, missä kuningas Pandun kahdesta vaimosta syntyneillä viidellä pojalla on yhteinen vaimo, Draupadi.[lähde? ] Nykyään polyandriaa tavataan joissain osin Intiaa ja Tiibetiä. Miehet ovat usein veljeksiä keskenään.
Polygamian vaikutukset perheessä > Naiset

Avioliitoissa, joissa miehillä on useita vaimoja, naisilla on todettu enemmän somaattisia ja psyykkisiä ongelmia kuin yksiavioisissa liitoissa. Lisääntyneisiin psyykkisiin ongelmiin kuuluivat masennus, ahdistuneisuus, vihamielisyys ja psykoosit. Tutkimuksissa on myös raportoitu alentunutta tyytyväisyyttä elämään ja avioliittoon, vaikeuksia perhe-elämässä sekä itsetunnon alentumista verrattuna yksiavioisissa liitoissa eläviin naisiin.
Polygamian vaikutukset perheessä > Lapset

Moniavioisissa perheissä lasten on todettu altistuvan muita useammin aviollisille riidoille, perheväkivallalle ja perheen hajoamiselle. Näiden avio-ongelmien on todettu olevan yhteydessä lasten heikompiin sosiaalisiin taitoihin ja huonompaan koulumenestykseen. Polygamisten perheiden lapset kärsivät enemmän turvattomuudesta ja heillä esiintyi enemmän käytöshäiriöitä ja väkivaltaisuutta kuin yksiavioisten perheiden lapsilla. Nigeriassa moniavioisista perheistä tulevilla lapsilla oli enemmän oppimisvaikeuksia koulussa kuin yksiavioisten perheiden lapsilla. Ryhmät eivät eronneet toisistaan demografisten taustamuuttujien suhteen.
Polygamian asema eri maissa

Useimmat maailman valtioista eivät tunnusta moniavioisuutta.
Polygamian asema eri maissa > Suomi

Keskiajalla ja vielä sen jälkeenkin kaksinnaimisesta saattoi Suomessa seurata kuolemantuomio. Turussa teloitettiin vuonna 1662 kornetti Carl Jordan kaksinnaimisesta. Kaksinnaiminen oli rikosnimikkeenä rikoslaissa vuoteen 1999 asti. Nykyisessä avioliittolaissa se on avioeste. Laissa todetaan, että ”Kukaan ei saa mennä avioliittoon, jos hänen aikaisempi avioliittonsa on vielä voimassa. Avioliittoon ei myöskään saa mennä se, jonka rekisteröity parisuhde on voimassa.”
Suomessa esiintyy nykyisin epävirallista moniavioisuutta. Somaliäideistä yksinhuoltajia on Tilastokeskuksen mukaan 46 prosenttia, mikä saattaa viitata siihen, että ainakin osa heistä elää epävirallisesti avioliitossa. Suomen islamilaisen neuvoston tiedottaja arvioi vuonna 2010, että Suomessa oli satoja moniavioisia muslimiperheitä, joiden polygyniset liitot on usein solmittu ennen Suomeen muuttoa. Asia on arka, eikä siitä puhuta avoimesti. Perheen lapset saattavat kutsua epävirallisia vaimoja ulkopuolisten kuullen tädeiksi.
Moniavioisuus ja uskonto > Kristinusko

Kristinusko ei hyväksy polygamiaa. Kaksinnaimisesta seurasi Mooseksen lain nojalla keskiajalla ja sen jälkeenkin tavallisesti kuolemantuomio. Suomessa viimeinen tällainen tuomio pantiin toimeen Turussa vuonna 1662. Kristinuskon vaikutuksesta syntyneistä ryhmittymistä mormonismi on kuitenkin hyväksynyt monivaimoisuuden 1800-luvulla.
Moniavioisuus ja uskonto > Islam

Islam hyväksyy moniavioisuuden, jossa miehellä saa olla neljä vaimoa. Melkein kaikissa islamilaisissa maissa moniavioisuutta on silti rajoitettu maallisella lainsäädännöllä. Se on kokonaan kielletty Tunisiassa ja Turkissa ja tehty käytännössä mahdottomaksi Marokossa.
Moniavioisuus ja uskonto > Juutalaisuus

Moniavioisuus oli sallittua raamatullisessa juutalaisuudessa. Raamatun Jaakobilla oli kaksi vaimoa ja kaksi jalkavaimoa. Kuningas Salomolla oli 700 kuninkaallista vaimoa ja 300 sivuvaimoa. Nykyisin useimmat juutalaisuuden suuntaukset ovat kieltäneet polygamian.
Moniavioisuus ja uskonto > Hindulaisuus

Intiassa moniavioisuus on vuoden 1955 avioliittolain nojalla kiellettyä, poikkeuksena Goan alue, eräät heimot sekä muslimit. Goassa ja pitkin länsirannikkoa miehelle sallitaan kaksi vaimoa.
Moniavioisuus ja uskonto > Buddhalaisuus

Buddhalaisuudessa avioliitto ei ole uskonnollinen toimitus, vaikka joskus munkki voidaan kutsua siunaamaan vihittävä pari. Tiibetin buddhalaisen väestön keskuudessa esiintyy sekä polygyniaa että polyandriaa.
Moniavioisuus ja uskonto > Mormonismi

Kristinuskosta eriytyneet mormonit ottivat moniavioisuuden käyttöön vuonna 1852, mutta Yhdysvaltojen lainsäädäntöön tehtyjen rajoitusten takia siitä luovuttiin vuonna 1890. Niin sanotut mormonifundamentalistiset lahkot harjoittavat sitä edelleen. Mormonikirkossa se on peruste erottamiselle.
Polygamia kirjallisuudessa ja viihteessä

Lukuisat kirjailijat ovat kirjoittaneet kuvitteellisista maailmoista, joissa moniavioisuus on aviosuhteiden yleisin tyyppi. Robert A. Heinlein käyttää tätä teemaa useissa scifiromaaneissaan, kuten teoksessaan Stranger in a Strange Land. Romaaneissa Kuu on julma, Kissa muurin läpi ja Time enough for love kuvaillaan sellaisia ryhmäavioliiton muotoja, joita ei ole tavattu todellisuudessa. Dan Simmons kuvailee kirjassaan Endymion kulttuuria, jossa on kolmen henkilön välisiä avioliittoja. Star Trek: Enterprisessa aluksen lääkärillä, Dr. Phloxilla on kolme vaimoa, ja jokaisella hänen vaimollaan on kolme miestä (mukaan lukien Dr. Phlox). Televisiosarjassa Babylon 5 kentaurilaiset sallivat miehellä olevan useamman kuin yhden vaimon. David Ebershoffin romaani The 19th Wife (2009, tv-elokuva 2010) kertoo Ann Eliza Youngista ja mormonien moniavioisuudesta nykypäivän Yhdysvalloissa. Amerikkalainen tv-sarja Big Love kertoo mormonimiehestä, jolla on kolme vaimoa.[lähde? ]
Aiheesta muualla

Kuvia tai muita tiedostoja aiheesta Polygamia Wikimedia Commonsissa
Polyfilia (polyamoria), monisuhteisuus Causa vitae -blogi.  20.3.2012. Viitattu 10.6.2022.
Aho, Kimmo & Mattila, Heikki: Isyyskysymys kautta aikojen. Lääketieteellinen aikakauskirja Duodecim, 2000, 116. vsk, nro 23, s. 2655–2663.  Artikkelin verkkoversio. Viitattu 10.6.2022.
Vihreiden nuorisojärjestö: Moniavioisuuden ei pitäisi olla tabu. Helsingin Sanomat.  19.7.2011. Arkistoitu 21.7.2011. Viitattu 19.7.2011.
Perussuomalaiset nuoret: Moniavioisuus osa islamisaatiota. Helsingin Sanomat.  20.7.2011. Arkistoitu 23.7.2011. Viitattu 19.7.2011.
Noise (kappale)

| ”Noise” Nightwish |
| --- | --- | --- |

Singlen kansikuva.
Singlen tiedot
 Albumilta: Human. :II: Nature.
 Julkaistu: 7. helmikuuta 2020
 Tekijä(t): Tuomas Holopainen
 Tuottaja(t): Tuomas Holopainen
 Tyylilaji: sinfoninen metalli
 Kesto: 05.40
 Levy-yhtiö: Nuclear Blast
Listasijoitukset
  22. (radiosoittolista)
Nightwishin muut singlet
| ”Endless Forms Most Beautiful” 2015 | ”Noise” 2020 | ”Harvest” 2020 |
Noise on Nightwishin ensimmäinen single albumilta Human. :II: Nature., joka julkaistiin Nuclear Blastin kautta 7. helmikuuta 2020. Kappaleen on säveltänyt ja sanoittanut Tuomas Holopainen.
Kappaleesta kuvattiin musiikkivideo, jossa käsitellään älypuhelimien ja sosiaalisen median käytön varjopuolia. Holopaisen mukaan video ei kumminkaan ole tarkoitettu kritiikiksi teknologiaa kohtaan. Sen sijaan videolla käsitellään ihmisten riippuvuutta teknologiaan, ja sitä mihin sosiaalista mediaa käytetään. Hän pitää videota ennemmin optimisena kuin pessimistisenä.
Kappaleet > Vinyylijulkaisu

Kaikki kappaleet säv. ja san. Tuomas Holopainen.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Noise | 5.40 |  |  |  |  |  |  |  |
| 2. | Shoemaker | 5.18 |  |  |  |  |  |  |  |
Kappaleet > CD-julkaisu

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Noise | 5.40 |  |  |  |  |  |  |  |
Kokoonpano > Nightwish

Floor Jansen – laulu
Tuomas Holopainen – koskettimet, tuotto, äänitys, miksaus
Emppu Vuorinen – kitara
Marko Hietala – bassokitara
Troy Donockley – säkkipillit, tinapilli, buzuki, kitarat, taustalaulu
Kai Hahto – rummut
Kokoonpano > Muut

Tero Kinninen, Mika Kannila – tuotto, äänitys, miksaus
Mika Jussila – masterointi
Käännös suomeksi
Olli Naukkarinen

Olli Naukkarinen (s. 1979 Pihtipudas) oli Järvenpään kaupunginjohtaja vuosina 2018–2022. Järvenpään kaupunginvaltuuston valitessa kaupunginjohtajan keväällä 2018 hän voitti Päivi Rahkosen, äänin 35–16. Naukkarinen erosi Järvenpään kaupunginjohtajan virasta keväällä 2022, jolloin hänet valittiin Kanta-Hämeen hyvinvointialueen johtoon.
Oleksandr Saljuk

| Oleksandr Saljuk |
| --- | --- |

Henkilötiedot
Kansalaisuus:   Ukraina
WRC-ura
Aktiivivuodet:  2010–2011
Nykyinen talli:  Mentos Ascania Racing
Kilpailuja:  7
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  4
Ensimmäinen kilpailu:  Turkin ralli 2010
Viimeinen kilpailu:  Walesin ralli 2011
Oleksandr Oleksandrovytš Saljuk (ukr. Олександр Олександрович Салюк; s. 16. heinäkuuta 1978 Kiova), kansainvälisesti Oleksandr Saliuk Jr., on ukrainalainen ralliautoilija.
Saljuk voitti Ukrainan kansallisen rallisarjan mestaruuden vuosina 2006, 2007, 2009 ja 2010. Vuonna 2010 Saljuk debytoi rallin MM-sarjassa Turkin rallissa, jossa hän keskeytti. Vuonna 2011 Saljuk kilpaili PWRC-luokassa Mitsubishi Lancerilla. Hän ajoi ensimmäiset MM-pisteensä Australian rallissa sijoittumalla kahdeksanneksi, saavuttaen neljä pistettä.
Rallin MM-sarjan tulokset

(Tulosselitteet)
| Kausi | Talli | Auto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Mentos Ascania Racing | Mitsubishi Lancer Evo IX | SWE   | MEX   | JOR   | TUR Kesk. | NZL   | POR   | BUL   | FIN   | GER   | JPN   | FRA   | ESP   | GBR   | 0 | NC |
| 2011 | Mentos Ascania Racing | Mitsubishi Lancer Evo IX | SWE 32 | MEX   | POR 20 | JOR   | ITA   | ARG   | GRE    | FIN Kesk. | GER   | AUS 8 | FRA   | ESP 30 | GBR 25 | 4 | 24. |
Käännös suomeksi
Oleksandr Salnykov

| Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Maa:   Neuvostoliitto> Miesten koripallo. |
| --- | --- | --- | --- |
|  Pronssia | Montréal 1976 |  |  |
|  Pronssia | Moskova 1980 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Puerto Rico 1974 |  |  |
|  Hopeaa | Filippiinit 1978 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Italia 1979 |  |  |
|  Kultaa | Tšekkoslovakia 1981 |  |  |
|  Hopeaa | Jugoslavia 1975 |  |  |
|  Hopeaa | Belgia 1977 |  |  |
Oleksandr Petrovytš Sаlnykov (ukr. Олександр Петрович Сальников, ven. Александр Петрович Сальников, Aleksаndr Petrovitš Salnikov, 3. heinäkuuta 1949 Sevastopol, Ukrainan SNT – 17. marraskuuta 2017 Kiova, Ukraina) oli Neuvostoliittoa edustanut koripalloilija, olympiamitalisti, maailman- ja euroopanmestari.
Salnykov voitti Neuvostoliiton miesten maajoukkueessa vuosien 1974–1981 välillä olympiapronssia Montréalissa 1976 ja Moskovassa 1980, maailmanmestaruuden Puerto Ricossa 1974, yhden MM-hopean ja neljä EM-mitalia joista kaksi kultaista.
17. marraskuuta 2017 Salnykovin uutisoitiin kuolleen Kiovassa 68-vuotiaana.
Aiheesta muualla

Profiili FIBA Archive (englanniksi)
Neuvostoliiton joukkue – Kesäolympialaiset 1976
4 Arzamaskov |
5 Salnykov |
6 Miloserdov |
7 Žarmuhamedov |
8 Makejev |
9 Jedeško |
10 S. Belov |
11 Tkatšenko |
12 Myškin |
13 Korkia |
14 A. Belov |
15 Žigili |
Valmentaja Kondrašin
Neuvostoliiton joukkue – Koripallon EM-kilpailut 1979
4 Jerjomin |
5 Chomičius |
6 Tarakanov |
7 Žarmuhamedov |
8 Lopatov |
9 Jedeško |
10 Belov |
11 Tkatšenko |
12 Myškin |
13 Salnykov |
14 Bilostinnyi |
15 Žigili |
Valmentaja Gomelski
Neuvostoliiton joukkue – Kesäolympialaiset 1980
4 Jerjomin |
5 Miloserdov |
6 Tarakanov |
7 Salnykov |
8 Lopatov |
9 Deriugini |
10 Belov |
11 Tkatšenko |
12 Myškin |
13 Jovaiša |
14 Bilostinnyi |
15 Žigili |
Valmentaja Gomelski
Neuvostoliiton joukkue – Koripallon EM-kilpailut 1981
4 Jerjomin |
5 Kapustin |
6 Tarakanov |
7 Salnykov |
8 Lopatov |
9 Deriugini |
10 Valters |
11 Tkatšenko |
12 Myškin |
13 Jovaiša |
14 Bilostinnyi |
15 Fesenko |
Valmentaja Gomelski
Nina Škottová

Nina Škottová
| --- | --- |
Syntynyt:  6. lokakuuta 1946  Prostějov  
Kuollut:  28. huhtikuuta 2018  (71 vuotta) 
Kansalaisuus:  Tšekki  
Koulutus:  Bratislavan Comenius-yliopisto  
Ammatit:  poliitikko, biokemisti, apteekkari, yliopisto-opettaja  
| --- | --- |
Työala:  Kliininen kemia, farmakologia, farmasia, politiikka, kliininen biokemia  
Puolue:  Kansalaisdemokraattinen puolue  
muokkaa - muokkaa wikitekstiä - muokkaa Wikidataa
Nina Škottová (6. lokakuuta 1946 Prostějov – 28. huhtikuuta 2018 Bedihošt) oli tšekkiläinen poliitikko. Hän kuului Kansalaisdemokraattisen puolueeseen. Hän toimi Euroopan parlamentin jäsenenä vuosina 2004–2009 ja kuului siellä Euroopan kansanpuolueen ryhmään.
Olli Ohtomies

Olli Paavo Immanuel Ohtomies, vuoteen 1939 Bergh (30. lokakuuta 1914 Räisälä – 8. heinäkuuta 2002 Helsinki) oli suomalainen päätoimittaja.
Ohtomiehen vanhemmat olivat kruununvouti Franz Otto Bergh ja Onerva Soikkanen ja puoliso vuodesta 1940 Kaija Eira Kauppila. Ohtomies tuli ylioppilaaksi 1935 Käkisalmen yhteiskoulusta ja työskenteli sitten Käkisalmen Sanomissa. Helsingin Sanomien ulkomaanosaston toimittaja hän oli 1940–1943, Suomen Kuvalehden toimittaja 1943–1946 ja toimitussihteeri 1946–1947. Seuran päätoimittaja Ohtomies oli 1948–1954, Kuva-Postin päätoimittajaksi hänet nimitettiin 1955. Tässä tehtävässä Ohtomies toimi vuoteen 1964, Seuran päätoimittajaksi hän palasi vuosiksi 1965–1975.
Oh Se-hoon

Oh Se-hoon vuonna 2021.
Oh Se-hoon (kor. 오세훈; s. 4. tammikuuta 1961 Soul) on eteläkorealainen konservatiivisen suuren kansallispuolueen poliitikko. Varsinaiselta ammatiltaan hän on lakimies. Hänestä tuli vuonna 2006 Soulin pormestari. Hänellä oli aiempaa poliittista kokemusta kansalliskokouksen jäsenenä. Elokuussa 2011 hän erosi pormestarin tehtävästään, koska ei saanut läpi ehdotustaan ilmaisen kouluruokailun poistamiseen hyvätuloisilta.
Aiheesta muualla

Kuvia tai muita tiedostoja aiheesta Oh Se-hoon Wikimedia Commonsissa
Nomismatokopeíon metroasema

| Nomismatokopeío> Νομισματοκοπείο |
| --- | --- |
 Nomismatokopeíon metroasemaa.
 Ateenan metro 
Perustiedot
Metrolinjat:   Linja 3
Sijainti:  38°0′35″N, 23°48′22″E
Paikkakunta:  Agía Paraskeví / Chalándri / Cholargós, Pohjois-Ateena, Attika, Kreikka
Avattu:  2.9.2009
Nomismatokopeío (kreik. Νομισματοκοπείο eli Σταθμός Νομισματοκοπείο, Stathmós Nomismatokopeío; ”Rahapaja”) on Ateenan metron asema Linjalla 3 (sininen). Se sijaitsee Mesogeíon-kadulla Agía Paraskevín, Chalándrin ja Cholargóksen kaupunkien rajalla Suur-Ateenan koillisosassa.
Metroasema avattiin 2. syyskuuta 2009. Aseman lähellä sijaitsee muun muassa Kreikan rahapaja (Nomismatokopeío) eli Ídryma Ektýposis Trapezogrammatíon kai Axión (IETA), josta asema on saanut nimensä. Seuraava asema lounaaseen on Cholargós ja koilliseen Agía Paraskeví.
Aiheesta muualla

Kuvia tai muita tiedostoja aiheesta Nomismatokopeíon metroasema Wikimedia Commonsissa
Ateenan metro
| --- | --- |
Linja 1:   Pireus  Fáliro  Moscháto  Kallithéa  Távros - Elefthérios Venizélos  Petrálona  Thiseío  Monastiráki  Omónoia  Viktória  Attikí  Ágios Nikólaos  Káto Patísia  Ágios Elefthérios  Áno Patísia  Perissós  Pefkákia  Néa Ionía  Irákleio  Eiríni  Neratziótissa  Maroúsi  KAT  Kifisiá 
Linja 2:   Anthoúpoli  Peristéri  Ágios Antónios  Sepólia  Attikí  Stathmós Larísis  Metaxourgeío  Omónoia  Panepistímio  Sýntagma  Akrópoli  Syngroú-Fix  Néos Kósmos  Ágios Ioánnis  Dáfni  Ágios Dimítrios - Aléxandros Panagoúlis  Ilioúpoli - Grigóris Lamprákis  Álimos  Argyroúpoli  Ellinikó 
Linja 3:   Dimotikó Théatro  Pireus  Maniátika  Níkaia  Korydallós  Agía Varvára  Agía Marína  Aigáleo  Elaiónas  Kerameikós  Monastiráki  Sýntagma  Evangelismós  Mégaro Mousikís  Ampelókipoi  Panórmou  Katecháki  Ethnikí Ámyna  Cholargós  Nomismatokopeío  Agía Paraskeví  Chalándri  Doukíssis Plakentías  Pallíni  Paianía-Kántza  Koropí  Aerodrómio 
Linja 4:   Álsos Veḯkou  Galátsi  Elikónos  Kypséli  Dikastíria  Alexándras  Exárcheia  Akadimía  Kolonáki  Evangelismós  Kaisarianí  Panepistimioúpoli  Ilísia  Zográfou  Goudí
Olli Nylander

Olli Nylander (4. heinäkuuta 1898 Kemi – 17. tammikuuta 1956 Kemi) oli juristi ja Kemin ensimmäinen kaupunginjohtaja.
Olli Nylanderin vanhemmat olivat kauppias Niilo Nylander ja Eva Dagmar Saarela ja puoliso vuodesta 1930 Agne Viola Berg. Nylander tuli ylioppilaaksi Kemin suomalaisesta yhteiskoulusta 1917. Hän suoritti ylemmän oikeustutkinnon 1924 ja lakitieteen kandidaatin tutkinnon 1925 ja sai varatuomarin arvon 1926. Lakitieteen lisensiaatiksi Nylander valmistui 1950. Hän oli asianajaja Kemissä, Kokkolassa ja Vaasassa 1925–1930 ja Vaasan hovioikeuden kanslisti 1928–1930. Kemin kaupunginjohtajana Nylander toimi 1. huhtikuuta 1930 alkaen aina kuolemaansa saakka,  oltuaan ensin hyvin lyhyen aikaa Kemin kaupunginsihteeri.
Nopsa

| Nopsa |
| --- | --- |

Tunnuslause:  Laadun merkki
Perustettu:  1951
Kotipaikka:   Turku, Suomi
Toimiala:  Ajoneuvot
Tuotteet:  Polkupyörät
Omistaja:  Intersport
Infobox OKVirheellinen NIMI-arvo: 
Nopsa on nykyään Intersportin omistama Suomessa markkinoitava polkupyörämerkki. Ensimmäiset Nopsa-pyörät tulivat myyntiin 1951. Nopsa-pyöriä valmisti Pyörätehdas Haapala Oy Turussa. Se fuusioitiin 1995 Tunturipyörä Oy:öön.
Nopsa-malleja ovat muun muassa Fiore, Original, Picnic ja Sport.[lähde? ]
Aiheesta muualla

Nopsa: Nopsa polkupyörät (Arkistoitu – Internet Archive)
Niclas Burström

| Niclas Burström |
| --- | --- |

Henkilötiedot
Syntynyt: 25. tammikuuta 1991 (ikä 33) Skellefteå, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  175 cm
Paino:  74 kg
Seura
Seura:  IK Oskarshamn
Sarja:  SHL
Pelaajaura
Pääsarjaura:  2008–
Aik. seurat:  Växjö Lakers HC (SHL/Allsv.) HK Vitjaz (KHL)]] Jugra Hanty-Mansijsk (KHL) Skellefteå AIK (SHL) Schwenninger Wild Wings (DEL)
Niclas Burström (s. 25. tammikuuta 1991 Skellefteå, Ruotsi) on ruotsalainen jääkiekkopuolustaja, joka pelaa SHL-joukkue IK Oskarshamnissa.